রাখালবুরুজ ইউনিয়ন
রাখালবুরুজ ইউনিয়ন বাংলাদেশের গাইবান্ধা জেলার গোবিন্দগঞ্জ উপজেলার একটি প্রশাসনিক এলাকা। মহাভারতের অংশ হিসেবে রাখালবুরুজের ইতিহাস অতি প্রাচীনতম। বিরাট রাজার ৬০ হাজারের বেশি গাভী ছিলো, সেই গাভীগুলোকে ঘাস খাওয়ানোর জন্য এবং ঘাস কাঁটার রাখালেরা এখানে আসতো। রাখালদের পদচারণা থেকেই এই এলাকার নামকরণ হয় প্রথমে রাখালপুর। তাঁরপর রাখালেরা গরু, মহিষ চরাতে এসে খেলার জন্য একটি উচুঁ স্থান বা ঢিবি তৈরী করেন যা দেখতে বুরুজের মত ছিল। রাখালদের ব্যবহৃত এই বুরুজ থেকেই এই গ্রামের নাম হয় রাখালবুরুজ ও পরবর্তীতে এই গ্রামের নামানুসারে এই ইউনিয়নের নামকরণ করা হয় রাখালবুরুজ ইউনিয়ন।